ยา clipflocin สามารถนำมาละลายน้ำได้มั้ยคะ
สวัสดีค่ะ หากหมายถึงยา Ciprofloxacin ซึ่งเป็นยาปฏิชีวนะฆ่าเชื้อแบคทีเรีย ซึ่งมีทั้งรูปแบบเม็ดรับประทาน รูปแบบฉีด และแบบยาหยอดหูหากเป็นยาเม็ดแบบรับประทาน ก็ควรทานในรูปแบบเม็ด เพื่อให้เกิดประสิทธิภาพสูงสุด หากไม่สามารถกลืนเม็ดยาได้ และต้องการจะนำมาบดแล้วละลายในน้ำเพื่อรับประทาน ก็อาจทำได้ เพียงแต่จะมีรสจะขมมาก และต้องทานยาทันทีที่บดแล้วละลายในน้ำ ไม่วางทิ้งไว้ค่ะ แต่ทั้งนี้ หากเป็นยา Ciprofloxacin ที่ผลิตในรูปแบบ Extended release คือทานแค่วันละ 1 ครั้ง เช่น ยี่ห้อ Cifran ก็ห้ามบดห้ามเคี้ยวค่ะ เพราะจะมีผลต่อประสิทธิภาพของยาได้ค่ะหากไม่สามารถทานยาในรูปแบบเม็ดได้ ควรแจ้งแพทย์ให้เปลี่ยนรูปแบบหรือชนิดของยา ซึ่งสามารถทำเป็นในรูปแบบไซรัปได้ โดยเภสัชกรจะต้องเป็นผู้เตรียมค่ะ ดูตัวอย่างตามlinkนี้ได้